stanford-oval/wikipedia huggingface dataset:
אקס-מן: סאגת אונסלוט

| --- | --- |

אונסלוט, כפי שהופיע על עטיפת האוגדן X-Men: Onslaught - The Complete Epic Volume 1 מדצמבר 2007.
 סוג:  נבל-על
 הוצאה לאור:  מארוול קומיקס
 הופעה ראשונה:  X-Man #15 (מאי 1996)
 יוצרים:  סקוט לובדל מארק וייד אנדי קוברט
 מידע
 כינויים:  צ'ארלי סיילוס, סר דייוויד הדגול.
 סטטוס:  פעיל
 כוחות:  כוח על-אנושי, סיבולת על-אנושית, טלפתיה, טלקינזיס, שליטה במגנטיות, שינוי מרקם המציאות
 דמויות קשורות
 משפחה:  צ'ארלס אקסבייר (איחוד) מקס אייזנהארדט (איחוד)
 אויבים:  פרנקלין ריצ'רדס, מגנטו 
 
אונסלוט (באנגלית: Onslaught) הוא דמות בדיונית של נבל-על מוטאנט המופיעה בחוברות הקומיקס אקס-מן ביקום מארוול קומיקס. דמותו הופיעה לראשונה בחוברת X-Man #15 ממאי 1996, ונוצרה על ידי צמד הכותבים סקוט לובדל ומארק וייד והמאייר אנדי קוברט.
הדמות היא האויב הראשי באירוע קרוסאובר נרחב שהתרחש לראשונה בין יוני לאוקטובר 1996 בהשתתפות החוברות אקס-מן, אקס-פקטור, אקסקליבר, אקס פורס, Generation X, קייבל, איש אקס, וולברין, והשפעותיו ניכרו בחוברות האוונג'רס, ארבעת המופלאים, איירון מן, הענק הירוק, ספיידרמן, המעניש והגובלין הירוק.
עם השנים פורסמו מספר סיפורי המשך לדמותו של אונסלוט. מיני-סדרת המשך בשם "אונסלוט נולד מחדש" פורסמה בין ינואר 2007 לפברואר 2008 למשך חמש חוברות, ובהשתתפותם של האוונג'רס, ארבעת המופלאים, לוקי ומכשפת השני. מיני סדרה שלישית בשם "אונסלוט חופשי" פורסמה בין אפריל ליולי 2011 למשך ארבע חוברות בהשתתפות האוונג'רס הסודיים וקבוצת אקס-מן בהופעת אורח. דמותו של אונסלוט צצה מחדש בהקדמה לאירועי "אוונג'רס ואקס-מן: הציר", שפורסמו בין אוקטובר 2014 לפברואר 2015.
סקירה פרסומית

קיימת התייחסות ראשונית לדמות כאשר דמות החבויה בצללים בעלת בועת דיבור האופיינית לאונסלוט נראית כשהיא מדברת עם מיסטיק המפוחדת. השם "אונסלוט" מוזכר לראשונה כאשר ג'אגרנוט הבלתי ניתן לעצירה מתרסק בהובוקן, ניו ג'רזי, לאחר שהוכה מספיק חזק בידי אונסלוט עד אשר זה האחרון העיף אותו לכל רוחבי המדינה. הדמות עצמה מופיעה בזמן שהיא מתקשרת עם ג'ין גריי במישור האסטרלי. בהמשך, אונסלוט כולא את ג'אגרנוט באבן הארגמן של סיטוראק (מקור כוחו של ג'אגרנוט) ומביס את האקס-מן.
היצור התעתד לדבוק במטרתו של מגנטו להציל את גזע המוטאנטים ולהעניק להם שליטה על כדור הארץ. אולם, לאחר שחזה באמת מזכרונותיו של דארק ביסט אודות כדור הארץ הנמצא תחת שליטת המוטאנטים ("עידן אפוקליפס"), אונסלוט החליט כי גם למוטאנטים וגם לבני האדם אסור לשלוט, והוא התכוון להשמיד את שני הגזעים. אחרי שחטף את פרנקלין ריצ'רדס ואת נייט גריי וגזל מהם את כוחותיהם כדי להעצים את שלו ולשנות את חזותו הפיזית, אונסלוט נלחם באוונג'רס, ארבעת המופלאים, הענק הירוק והאקס-מן (ספיידרמן ניסה להתערב בקרב, אך היה עסוק בהדיפת זקיפי הסנטינל של אונסלוט).
הדבר מוביל להקרבתם של רבים מגיבורי-העל שאינם מוטאנטים, אשר נכנסים לתוך גופו ומחלישים אותו מבפנים, ובכך מאפשרים לאקס-מן להשמידו לבסוף. לאחר הקרב, כל גיבורי-העל נחשבים למתים, מלבד פרנקלין ריצ'רדס, נייט גריי, קוויקסילבר, הענק (אשר הופרד פיזית מהאלטר אגו שלו, ברוס באנר), כפילו של מגנטו שנודע בשם ג'וזף וקבוצת האקס-מן.
ביוגרפיה בדיונית > אונסלוט נולד מחדש

מיני סדרה בת חמש חוברות פורסמה בסוף 2006 לרגל חגיגות העשור לאירועי אונסלוט. המיני סדרה, שנקראה בשם Onslaught Reborn, נכתבה בידי ג'ף לואב ואוירה בידי רוב ליפילד. היא הציגה את שובו של נבל-העל ופתרה כמה מקצוות העלילה שנותרו פתוחות. אירוע זה מתרחש לאחר "עשירית" ו"מלחמת אזרחים".
לאחר שמכשפת השני השתמשה בכוחותיה כדי לפשוט את מרבית המוטאנטים בכדור הארץ מכוחותיהם, הכוחות של צ'ארלס אקסבייר ומגנטו התנגשו והתמזגו יחדיו כדי ליצור את אונסלוט בשנית, אשר תודעתו ריחפה לאחר הבסתו. אונסלוט נשבע לנקום בפרנקלין ריצ'רדס הצעיר ובכל גיבור-על אותו תיעב. הוא הופיע כמפלצת מכוערת בעלת פני גולגולת, והשתלט בתחילה על הלפיד האנושי ועל מיסטר פנטסטיק (ריד ריצ'רדס, אביו של פרנקלין) בניסיון להרוג את פרנקלין. ניסיונו הופרע באמצעו בזכות התערבותם של האישה הבלתי-נראית (סוזן סטורם-ריצ'רדס, אמו של פרנקלין) והדבר, שמצילים את פרנקלין. פרנקלין נמלט לכדור הארץ המקביל, אך אונסלוט הגיע בעקבותיו.
כשאונסלוט הופיע בכדור הארץ המקביל, הוא הגדיל את ממדיו וקיבל מסכה דמוית זו של מגנטו. הוא נתקל בקבוצת האוונג'רס ונדמה היה כי הובס לאחר שנפל לאוקיינוס. במקום לדאוג לשובו של אונסלוט, האוונג'רס פקפקו באמינותו של פרנקלין, היות שטען כי הוא בנם של מיסטר פנטסטיק ושל האישה הבלתי-נראית (בכדור הארץ המקביל, השניים לא נשואים ואין להם ילדים). מעט לאחר מכן, תור הותקף בידי הענק הירוק, עליו השתלט אונסלוט, והשניים נאבקו יחדיו כדי לקבוע מי מהם חזק יותר. לאחר מכן, אונסלוט החליף בין הגופות והשתלט על תור, שפגע בענק בעזרת ברקיו. כשתור עמד לתקוף שוב, הוא הפיל את מקבתו, משום שאונסלוט לא היה ראוי לשאת אותו. בתגובה לכך, אונסלוט החליף חזרה גופות, וכהענק הכה בתור אל מחוץ לאטמוספירה. אונסלוט הותקף בידי האוונג'רס, שניצלו את ההזדמנות לפני שזה האחרון הרים את מקבתו של תור. קפטן אמריקה הורה ללפיד האנושי ולאיירון מן להציל את תור, באומרו להם כי יש ברשותם שישים שניות להצילו. הם מיהרו להציל אותו, וג'וני לקח את תור בחזרה לבניין בקסטר. מיסטר פנטסטיק הבין כי פרנקלין הוא באמת בנו. באמצעו של הקרב, קפטן אמריקה הורה להוקאיי למצוא את אונסלוט ומתעמת איתו לגבי העובדה כי וולברין מתחבא למעשה בתחפושתו של הוקאיי. האוונג'רס ממשיכים להילחם בענק הירוק, וקפטן אמריקה מושלך לתוך בניין. איירון מן תוקף את הענק במלוא המהירות מתוך האטמוספירה, ומקווה כי ברוס באנר יסלח לו על כך ביום מן הימים. הוא מכה בענק ומפיל אותו. הוא וקפטן אמריקה מתייעצים ביניהם לגבי הצעד הבא בו עליהם לנקוט, עד שלפתע אונסלוט משתלט על איירון מן ותוקף את קפטן אמריקה.
בינתיים באחוזת האוונג'רס, ריקי ברנס מציעה דרך להביס את אונסלוט. היא משתמשת ברכבם הסילוני של ארבעת המופלאים כדי לשלוח גם אותה וגם את אונסלוט דרך מחסום האזור השלילי שנמצא במעבדתם של ארבעת המופלאים, ובכך היא לוכדת את השניים. פרנקלין חזר הביתה, ברנס מצאה את עצמה ביקום מארוול ואונסלוט נראה לאחרונה כשהוא מרחף מחוץ לכלא שבאזור השלילי.
ביוגרפיה בדיונית > אונסלוט חופשי

ריקי ברנס - שכעת נטלה את זהות גיבורת-העל נווד - החלה לקבל סיוטים מוזרים שמקורם בג'ונגלים של דרום אמריקה, אך הדבר מתברר כמציאות כאשר חברה לקבוצת "בעלי הברית הצעירים", טורו, נחטף. מאוחר יותר, האוונג'רס הסודיים חוקרים קונצרן לייצור מערכות נשק בלתי חוקיות, ומגלים תוכניות עבור "פרויקט הכוח", מקור כוח חדש וקטלני שמפותח בחשאי ביערות הגשם הקולומביאנים. בעת חקירתם, חיה ואיש הנמלה מוצאים שמקור האנרגיה מגיע מהאזור השלילי. בעוד ריקי עושה מאמצים לאתר את מיקומו של טורו, היא מגיעה לחדר בקרה. שם היא שומעת את אותו קול זדוני מחלומותיה, שמבקש לחזור מהגלות שנכפתה עליו באזור השלילי - הישות הטלפתית אונסלוט, שחוזרת ליקום מארוול.
אונסלוט, שהשתלט על גופה של ברנס, מגלה כי ריקי האמיתית מתה למעשה באזור השלילי, והיא תוצר של הקרנה אנרגטית אותה יצר אונסלוט כדי להשתמש בכוח האנרגיה שבה כעוגן שיחזיר אותו ליקום הרגיל. עצם הגילוי שריקי נועדה לשרת את אונסלוט גורם לה להילחם בו מבפנים ולהוכיח כי הוא טועה. בסופו של דבר, היא מאלצת את גרביטי להרוג אותה כדי שאונסלוט לא יחזור וישמיד את כדור הארץ.
למרות העובדה שריקי מתה לכאורה, סטיב רוג'רס החל לקבל סיוטים בדומה לאלה של ריקי, מה שמרמז על כך שמספיק אנרגיה של נווד (ושל אונסלוט) שרדה וניצלה ממוות, וכעת מחפשת אחר דרך חדשה לחזור למציאות.
ביוגרפיה בדיונית > אונסלוט האדום

לאחר מותו של אקסבייר באירועי "אוונג'רס נגד אקס-מן", שיבוט של הגולגולת האדומה גזל את מוחו וזכה לכוחותיו. הגולגולת האדומה החל לבנות מחנות ריכוז למוטאנטים ובלתי אנושיים, ועורר בכך את חמתו של מגנטו ניצול השואה. מגנטו הכה את הגולגולת האדומה למוות, אך עורר בכך את אונסלוט, ששכן במוחו של אקסבייר והתמזג עם מארחו החדש לכדי "אונסלוט האדום". אונסלוט האדום החל להפיץ גלי שנאה ואלימות טלפתיים ברחבי העולם, והדף את האוונג'רס והאקס-מן בקרב. מכשפת השני ודוקטור דום ניסו להביס אותו באמצעות כישוף היפוך, שישנה את מצפונו המוסרי ויאפשר לתודעתו של אקסבייר לשלוט בגוף המחודש - אך הכישוף יצא משליטה, והשפיע על כל גיבורי ונבלי-העל המעורבים. אונסלוט עצמו נעלם, והגולגולת האדומה נהפך ל"גולגולת הלבנה", כאשר נרמז שאקסבייר שולט בגופו. הגולגולת הלבנה סייע לחברי האוונג'רס המדהימים לבטל את השפעת כישוף ההיפוך, וחזר למצבו הטבעי.
אונסלוט אותר פעם נוספת על ידי פרנקלין ריצ'רדס ואיש המולקולה, שהשתמשו באנרגיה שלו כדי לבנות מחדש את המולטי-יקום אחרי חורבנו.
כוחות ויכולות

אונסלוט הוא ישות טלפתית, והוא בעל כוח פיזי ומנטלי נעלה ביותר. הוא מחזיק ביכולותיהם המשולבות של צ'ארלס אקסבייר, מגנטו, נייט גריי ופרנקלין ריצ'רדס. בשיא כושרו, אונסלוט מסוגל להשתמש בטלפתיה, טלקינזיס, הקרנה אנרגטית, איתור מיקומם של מוטאנטים, תפעול שדות מגנטיים וכן להשפיע על המציאות עצמה. בנוסף, הוא מסוגל להעצים את גודלו ואת כוחו הפיזי.
כוחותיו של אונסלוט מתעלים על רמת אומגה, הסטנדרטית למוטאנטים טלפתיים (לשם השוואה, צ'ארלס אקסבייר ובשלב מסוים גם אמה פרוסט הם מוטאנטים ברמת אומגה). בצורתו הראשונית - כאשר התמזג לתוך אקסבייר - הוא הציג מגוון רחב של יכולות כדוגמת כוח פיזי בלתי מוגבל, ולא היה ניתן להשמיד אותו. נדמה כי כוחותיו הטלפתיים של אונסלוט הם בלתי מוגבלים, והם מתעלים על אלה של אקסבייר. כוחו של אונסלוט עצום במיוחד במישור האסטראלי, היכן שיש לו כוחות כמעט אלוהיים. אפילו כוחותיה של ג'ין גריי היו חסרי תועלת כנגדו. כפי שהתגלה, יש ביכולתו להשתלט מנטלית על כל מי שיחפוץ, לשנות את תודעתם ולגרום להם להאמין שהם מישהו אחר. ביכולתו גם להקרין אנרגיות ברמות גבוהות.
לאחר שפיתח תודעה משל עצמו והוציא בפראות את אקסבייר מתוך המישור האסטראלי, אונסלוט התפתח לצורתו השנייה. כעת הוא נראה פחות ופחות דומה למגנטו ויותר כמו מפלצת קיברנטית. בצורה זו, כוחותיו כמעט אלוהיים, וכוללים את האפשרות להשתלט באופן מאסיבי על מספר דמויות (כמו למשל צבא זקיפי הסנטינל), ליצור ולשנות חומר כרצונו (יצירת העיר שלו וכן השמש השנייה שנועדה להשמיד את כדור הארץ), כמו גם ידע בלתי מוגבל (היות שסיכל בקלות ניסיון פלישה לעירו). כוחו העל-אנושי הגיע אף הוא לרמות בל יתוארו, עד כדי כך שהוא קרע מעל ג'אגרנוט את אבן הארגמן של סיטוראק, מקור כוחו, וזרק אותו לכל רוחבה של צפון אמריקה. בנוסף, הוא התעמת פנים מול פנים עם הענק הירוק אפילו לאחר שמוחו של הענק נמחק.
למשך זמן מה, היו לאונסלוט כוחות אלו כשעוד שמר על צורתו הראשונה, ורובן נבעו מאלה של נייט גריי ופרנקלין ריצ'רדס. בסופו של דבר, גופו האמיתי של אונסלוט התגלה כמסה אנרגטית טהורה, שהייתה חסינה בפני התקפות טלפתיות.
ביבליוגרפיה

|  מידע קומיקס |
| --- | --- |
 יוצר:  סקוט לובדל, מארק וייד, אנדי קוברט
 תקופת פרסום מקורית:  יוני 1996 – אוקטובר 1996 (כ־123 ימים)
 סינדיקציה:  מארוול קומיקס
 מסת"ב:  ‏Onslaught: ISBN 0-7851-2823-9 ISBN 0-7851-2824-7 ISBN 0-7851-2825-5 ISBN 0-7851-2826-3 Onslaught Reborn: ISBN 0-7851-2191-9 Onslaught Unleashed: ISBN 0-7851-5776-X
 ארץ מקור:  ארצות הברית 
 מספר החוברות:  Onslaught: 51 Onslaught Reborn: 5 Onslaught Unleashed: 4
 אתר רשמי
 
| 0 | 1 | 2 | 3 |
| --- | --- | --- | --- |
|  Onslaught Prologue Cable #32-33  Excalibur #99  Onslaught: X-Men #1  Uncanny X-Men #322, 333-334  X-Force #46, 52  X-Man #15-17  X-Men Vol.2 #46, #49-50, #53-54  X-Men Unlimited #11 |  Onslaught Phase 1 The Avengers #401  Cable #34  Fantastic Four #415  Uncanny X-Men #335  X-Man #18  X-Men Vol.2 #55 Onslaught Impact 1 Excalibur #100  Generation X #18  Incredible Hulk Vol.2 #444  Wolverine Vol.2 #104  X-Factor #125  X-Force #57 |  Onslaught Phase 2 Cable #35  Fantastic Four #416  Uncanny X-Men #336  X-Man #19  X-Men Vol.2 #56 Onslaught Impact 2 The Amazing Spider-Man #415  The Avengers #402  Generation X #19  Green Goblin #12  Incredible Hulk Vol.2 #445  Iron Man #332  The Punisher Vol.3 #11  Spider-Man #72  Wolverine Vol.2 #105  X-Factor #126  X-Force #58  X-Men Unlimited #12 |  Onslaught Epilogue Onslaught: Epilogue #1  Onslaught: Marvel Universe #1  Uncanny X-Men #337  X-Men Vol.2 #57 Onslaught Reborn Onslaught Reborn #1-5 Onslaught Unleashed Onslaught Unleashed #1-4 |
ביבליוגרפיה > תורגמו לעברית

אקס מן #2 (יוני 1997) - Uncanny X-Men #322
אקס מן #17 (ספטמבר 1998) - Uncanny X-Men #333
אקס מן #18 (אוקטובר 1998) - X-Men Vol.2 #53
אקס מן #19 (אוקטובר 1998) - Uncanny X-Men #334
אקס מן #20 (דצמבר 1998) - X-Men Vol.2 #54
אקס מן #21 (ינואר 1999) - Onslaught: X-Men #1
אקס מן #22 (מרץ 1999) - Wolverine Vol.2 #104
ביב גרייבס

דייוויד ביב גרייבס (באנגלית: David Bibb Graves;‏ 1 באפריל 1873 –  14 במרץ 1942) היה פוליטיקאי אמריקאי מאלבמה, איש המפלגה הדמוקרטית, שכיהן כמושל אלבמה ה-38 בשנים 1927–1931 ובשנים 1935–1939, ובכך היה מושל אלבמה הראשון שכיהן בשתי תקופות כהונה בלתי רצופות. הוא קידם בהצלחה תוכניות פוליטיות פרוגרסיביות כאשר זיהה את עצמו עם הקו קלוקס קלאן, וככל הנראה היה ראש הסניף של מונטגומרי של הארגון.
ראשית חייו

ביב גרייבס נולד בעיירה הופ האל (Hope Hull) שבאלבמה כבנם של דייוויד ומאטי ביב גרייבס. הוא היה צאצא של מושלי אלבמה הראשון והשני, ויליאם ואייט ביב ותומאס ביב. אביו של גרייבס נפטר כאשר הוא היה בן שנה, והוא גדל בתחילה אצל סבו מצד אביו בחווה באלבמה, ולאחר מכן אצל דודו בטקסס.
לאחר שסיים ב-1896 את בית הספר למשפטים של אוניברסיטת ייל, התיישב גרייבס במונטגומרי, שם הוא חיי עד יומו האחרון. שם הוא גם היה אחד מזקני כנסיית "חניכי המשיח" (Disciples of Christ).
ב-1900 נשא גרייבס לאישה את דיקסי ביב, דודניתו מדרגה ראשונה, שלימים הייתה הסנאטורית האישה הראשונה של אלבמה.
ביבס היה גם חבר מייסד של חבר הנאמנים של קולג' בוב ג'ונס וידיד אישי של המייסד, האוונגליסט בוב ג'ונס האב.
בתור השליש הראשי של המשמר הלאומי של אלבמה, סייע גרייבס לארגן את רגימנט הפרשים הראשון של אלבמה ושירת בגבול מקסיקו ב-1916. במלחמת העולם הראשונה, פיקד גרייבס כקצין בדרגת קולונל על רגימנט התותחנים ה-117 של ארצות הברית בצרפת, ועם שובו לאלבמה, הוא סייע לארגן את חטיבת אלבמה של הלגיון האמריקאי.
לימודים

גרייבס למד בבית ספר ציבורי בטקסס לפני ששב למדינת האם שלו כדי ללמוד באוניברסיטת אלבמה, בה הוא למד הנדסה אזרחית. שם הוא היה חבר באחוות פי בטא קפא וחבר בנבחרת הפוטבול של האוניברסיטה, וכן קפטן בגיס הצוערים של אלבמה. ב-1893 סיים גרייבס את לימודיו, לאחר מכן למד זלמן קצר משפטים באוניברסיטת טקסס באוסטין לפני שעבר לבית הספר למשפטים של אוניברסיטת ייל, וב-1896 סיים תואר בוגר במשפטים.
ראשית הקריירה הפוליטית

לאחר תום לימודיו בייל, פתח גרייבס משרד עורכי דין במונטגומרי, שם הוא הוא שימש בהמשך כפרקליט העיר.
הקריירה הפוליטית של גרייבס החלה ב-1898 כאשר הוא נבחר לתקופת הכהונה הראשונה מתוך שתיים כחבר בית הנבחרים של אלבמה, בו הוא כיהן בשנים 1898 - 1899 ובשנים 1900–1901. במהלך תקופה זו הוא זיהה עצמו עם המושלים ג'וזף ג'ונסטון וברקסטון בראג קומר. הוא גם התנגד לאשרור חוקת אלבמה מ-1901, ש"נכתבה בעיקר כדי להסדיר בחוק את העליונות הלבנה ולשלול מהאפרו-אמריקאים את זכות הבחירה".
ב-1904 התמודד גרייבס בבחירות לבית הנבחרים של ארצות הברית מטעם מחוז הבחירה השני של אלבמה, אך נוצח על ידי חבר בית הנבחרים המכהן אריאוסטו א. וילי. לאחר הפסדו, אף על פי שהוא נמנע מלהתמודד על משרה פוליטית כלשהי במשך עשור, הוא נותר פעיל בפוליטיקה, ניהל את מערכת הבחירות של קומר ב-1904 ושימש כיושב ראש הוועד המנהל של המפלגה הדמוקרטית באלבמה ב-1914, כשבאותה תקופה הוא סייע לנסח חוק בחירות חדש שיחליף את ההצבעה בשני סיבובים בשיטת הצבעה של עדיפות ראשונה ועדיפות שנייה.
מושל אלבמה

במערכת הבחירות הראשונה שלו למשרת מושל אלבמה ב-1922 נוצח גרייבס, אך ארבע שנים לאחר מכן, בתמיכתם החשאית של חברי הקו קלוקס קלאן, הוא נבחר לתקופת כהונתו הראשונה כמושל. כמעט בטוח שגרייבס היה נשיא סניף הקלאן של מונטגומרי, אך הן גרייבס והן שופט בית המשפט העליון של ארצות הברית, הוגו בלאק, חבר קלאן נוסף באלבמה, היו יותר אופורטוניסטים מאשר אידאולוגים בחברותם בקלאן, פוליטיקאים שעשו שימוש בכוחו הזמני של הקלאן כדי לקדם את הקריירות הפוליטיות שלהם.
כמושל, זכה גרייבס למוניטין כרפורמטור שביטל את מערכת העסקת האסירים והעלה מיסים לחברות תשתיות ציבוריות, חברות רכבת, וחברות פחם וברזל. באפיק ההכנסה החדשה נעשה שימוש להרחבת שירותי החינוך והבריאות, הגדלת משכורות המורים והפנסיות של ותיקי המלחמה, מימון תוכנית סלילת הכבישים, ושיפור מתקני הנמל במוביל. כדי לשמר את הפופולריות שלו בקרב החוואים של צפון אלבמה ובקרב המעמדות העובדים, הבטיח גרייבס את מחויבותו לחוקי הניו דיל, ובכך זכה למוניטין כאחד המושלים הפרוגרסיביים ביותר בדרום. ב-1928 הוא אירח משלחת של חברי הפרלמנט הבריטי, שכללה את ריצ'רד בריסקו, ג'ורג' ניוטון, רוברט ברן, יו ססיל, צ'ארלס אומן ווילפריד אשלי. קבלתם של מנהיגים בריטים אלו באלבמה היה באופן כללי רעיון של גרייבס וכוונתה הייתה לשפר את הקשרים הדיפלומטיים והכלכליים בין ארצות הברית לבין הממלכה המאוחדת.
במהלך תקופת כהונתו השנייה כמושל, תמך גרייבס בתוכניתו של הנשיא פרנקלין דלאנו רוזוולט להרחבת בית המשפט העליון של ארצות הברית ובמינויו של הוגו בלאק כשופט עליון. ב-1937, כאשר קשריו של בלאק עם הקלאן עלו לדיון בקונגרס, ציין גרייבס את חברותו לשעבר בקלאן, חברות שנחשפה באופן פומבי כאשר הוא פרש מהארגון ב-1928.
כאשר התפטר בלאק מהסנאט כדי לכהן בבית המשפט העליון, מינה גרייבס את רעייתו דיקסי ביב גרייבס לכהן בשארית תקופת כהונתו, ובכך היא הייתה האישה הראשונה באלבמה שכיהנה בסנאט.
גרייבס קיים מסעות מוצלחים רבים לוושינגטון די. סי. כדי להבטיח תקצוב עבור אלבמה, שאותם הוא כינה "מסעות לטלטול עצי שזיף" (plum-tree-shaking expeditions), והוא מונה על ידי הנשיא רוזוולט כחבר בוועדות המייעצות הלאומיות לחקלאות ולכבישים בין-אזוריים. גרייבס היה מתנגד נחרץ לעיקור כפוי, וב-1938 הוא בירך 1,200 נציגים בכנס היסוד של ועידת הדרום לרווחה חברתית, ועידה של ליברלים דרומיים, שדנו ביחסי עבודה, חכירת חוות, מס גולגולת וזכויות חוקתיות, וגינתה הפרדה גזעית כפויה בתחומי ברמינגהאם. רבע מהנציגים היו שחורים.
מותו והנצחתו

ביב גרייבס נפטר בסרסוטה, פלורידה ב-14 במרץ 1942, כאשר התכונן להתמודד על תקופת כהונה שלישית כמושל. הוא נטמן בבית הקברות גרינווד שבמונטגומרי.
מוסדות ומבנים רבים נקראו על שמו של גרייבס, אף על פי שמאז 2011 שונה שמם של רבים מהם.
כיום, באוניברסיטת מונטוולו (אנ') ובאוניברסיטת צפון אלמבה (אנ') קיימים בניינים על שמו של גרייבס, ובעיר ויטמקה שבאלבמה קיים גשר על שמו שנבנה ב-1931. באוניברסיטת אובורן קיים מרכז גרייבס, שמשמש משכן למכלול של שלושים קוטג'ים, אפיתיאטרון, חדר אוכל גדול ופרוטומת נחושת בדמותו של גרייבס. מתוכם נותרו על שמו של גרייבס האמפיתיאטרון וכביש מקומי.
בשל קשריו של גרייבס לקו קלוקס קלאן, שינו כמה אוניברסיטאות שקראו לבניינים בהם על שמו את שמותיהם. בהם אוניברסיטת אלבמה A&M, אוניברסיטת המדינה של אלבמה, אוניברסיטת בוב ג'ונס, אוניברסיטת המדינה של ג'קסונוויל, אוניברסיטת טרוי ואוניברסיטת אלבמה.
בית הספר התיכון על שם ביב גרייבס במילרוויל, אלבמה נסגר ב-2004.
אוניברסיטת בוב ג'ונס הייתה הראשונה להסיר את שמו של גרייבס מבניין בקמפוס, וקראה את בניין המעונות על שמו של הארי א. אירונסייד, מטיף קנדי-אמריקאי, מורה לתנ"ך ותאולוג, שכיהן ככומר בכנסיית מודי בשיקגו בשנים 1929–1948.
באוניברסיטת אלבמה A&M ובאוניברסיטת המדינה של אלבמה, ששתיהן היו בעבר מוסדות חינוך לשחורים, היו בניינים שהנציחו את שמו של גרייבס, כולל בית הספר לעבודה סוציאלית, המחלקה למשפט פלילי, ומעונות לסטודנטיות. ב-2020 הצביעו חברי חבר הנאמנים בשני המוסדות על הסרת שמו של גרייבס מהבניינים. באותה שנה, החליטה אוניברסיטת טרוי לשנות את שמו של הבניין על שמו של גרייבס ובמקום זאת לקרוא לו על שמו של חבר בית הנבחרים של ארצות הברית ופעיל זכויות האדם ג'ון לואיס.
בינואר 2021, שונה שמו של הבניין המנהלי של אוניברסיטת המדינה של ג'קסונוויל, שנקרא עד אז בניין ביב גרייבס, על ידי חבר הנאמנים של האוניברסיטה, "כך שישקף קמפוס מאוחד יותר שמאמין בצדק חברתי ובשוויון". כיום קרוי הבניין על שמם של מרקוס אנגל הבן ורעייתו מרי, שהיו תורמים לאוניברסיטה.
ב-3 בפברואר 2022, הודיעה אוניברסיטת אלבמה ששמו של בניין ביב גרייבס, ששימש כמשכן לקולג' לחינוך, ייקרא "בניין גרייבס-לוסי", לכבודם של גרייבס ושל אות'רין לוסי, פעילה חברתית והסטודנטית האפרו-אמריקאית הראשון באוניברסיטה. תאריך ההכרזה התרחש ביום השנה ה-66 לתחילת לימודיה של לוסי. כאשר היא ניסתה להיכנס לכיתות הלימוד ביום הלימודים הראשון, היא נתקלה במחאות אלימות ומצאה מקלט בספרייה של בניין גרייבס. זמן קצר לאחר מכן היא הושעתה ולאחר מכן הורחקה מהאוניברסיטה. ההחלטה על השם המשותף לבניין על שמם של גרייבס ושל לוסי נתקלה בתגובות חריפות, וב-11 בפברואר הודיע חבר הנאמנים שהבניין יקרא רק על שמה של לוסי.
בעקבות מחאות, הסירה אוניברסיטת צפון אלבמה ב-2021 את ציון שמו של גרייבס מבניין בתחומיה, אף על פי שטרם ניתן לבניין שם חדש. אוניברסיטת מונטוולו החלה גם היא בהליכים לשינוי שמו של בניין על שמו של גרייבס, אף על פי שתהליך זה יהיה ארוך בשל גילו של הבניין.
הערות שוליים

↑  Virginia Van Der Veer, Hugo Black and the K.K.K., American Heritage, April 1968, Volume 19, Issue 3.
↑  Harry S. Ashmore, Civil Rights and Wrongs (Columbia: University of South Carolina Press, 1997); "Southern Conference for Human Welfare," Encyclopedia of Alabama.
↑  "Bibb Graves Bridge - Wetumpka, Alabama - Arch Bridges on Waymarking.com". www.waymarking.com.
↑  McGaughy, Taylor (November 28, 2014). "Graves Center". Alabama Cultural Resource Survey.
↑  "Bibb Graves High School (Closed 2004) (2022 Ranking) - Millerville, AL". Public School Review.
↑  "Bibb Graves' name removed from residence hall at ASU". WSFA. October 14, 2020.
↑  Grass, Jonathan. "Alabama A&M renaming Bibb Graves Hall".
↑  "Troy University to name building after Congressman John Lewis". Troy Today. August 26, 2020.
↑  "University Renaming Historic Bibb Graves Hal". JSU News. January 26, 2021.
↑  Schepis, Grace (February 3, 2022). "Lucy-Graves Hall: UA building named for Autherine Lucy Foster on anniversary of enrollment". The Crimson White.
↑  Lyman, Brian (February 11, 2022). "University of Alabama will take Klansman's name off building now named for civil rights hero". USA TODAY.
↑  Jackson, Jeremy (June 6, 2020). "UNA student organizes protest calling for the renaming of Bibb Graves Hall". WHNT.com.
↑  Howard Koplowitz, University of Montevallo to rename buildings named after white supremacists, al.com, Sep. 29, 2020.
| --- | --- |
בקרת זהויות :  GND: 1175447226  LCCN: no2004056449  SNAC: w6rf6xn3  VIAF: 39087862   WorldCat (עם VIAF): 39087862 
גשר ביב גרייבס בויטמקה, אלבמה.
בניין ביב גרייבס באוניברסיטת צפון אלבמה.
בניין ביב גרייבס באוניברסיטת אלבמה, שב-2022 שונה לבניין אות'רין לוסי.
ארתור לונגמור

| --- | --- |

לונגמור בשנת 1941
 לידה:  8 באוקטובר 1885 סידני, אוסטרליה אוסטרליה
 פטירה:  10 בדצמבר 1970 (בגיל 85) סארי, בריטניה בריטניה
 מדינה:  הממלכה המאוחדת של בריטניה הגדולה ואירלנד, הממלכה המאוחדת 
 השכלה:  Stubbington House School 
 בן או בת זוג:  Marjorie Maitland (24 באפריל 1913–?) 
 צאצאים:  William Longmore, Richard Maitland Longmore, Janet Maitland Longmore, P. M. Longmore 
 השתייכות:  הממלכה המאוחדת הממלכה המאוחדת
 תקופת הפעילות:  1900–1944 (כ־44 שנים)
 דרגה:   מרשל אוויר ראשי
 פעולות ומבצעים
 מלחמת העולם הראשונה  מלחמת העולם השנייה
 עיטורים
  מסדר האמבט   אות השירות המצוין
 
סר ארתור מארי לונגמור (באנגלית: Sir Arthur Murray Longmore;‏ 8 באוקטובר 1885 – 10 בדצמבר 1970) היה טייס בריטי ממוצא אוסטרלי.
בתחילת המאה ה-20 היה לונגמור מחלוצי התעופה הימית, ולאחר מכן שימש בתפקידים בכירים בחיל האוויר המלכותי (RAF) בתקופת מלחמת העולם השנייה.
קריירה מוקדמת

לונגמור נולד בפרבר מנלי של העיר סידני שבניו סאות' ויילס באוסטרליה. הוא למד במכללה הימית של דארטמות', וקיבל דרגת קצונה בצי המלכותי הבריטי (RN) ב-1904. הוא פיתח עניין בתעופה, וקיבל רישיון טיס בשנת 1911. באותה שנה נעזר באוסוואלד שורט, מחלוצי מהנדסי התעופה, כדי לתכנן דרך להציב כריות אוויר על כני הנסע ומתחת לזנב של מטוס שורט S.27. בדצמבר 1911 השתמש במתקן זה, והיה לבריטי הראשון שהמריא מן הקרקע, ונחת במים, כשנחת במימי הנהר מדווי ליד העיירה שירנס, בסמוך לשפך הנהר תמזה במחוז קנט במזרח אנגליה.
ב-1912 הצטרף לשירות האוויר של הצי המלכותי (RNAS). הוא שירת במלחמת העולם הראשונה כמדריך טיסה. בשנת 1920 קיבל דרגת קצונה של קבע ב-RAF, ועלה בסולם הדרגות. הוא שירת בעיקר בתפקידי הדרכה בכירים (מפקד קולג' קרנוול ב-1929 ומפקד קולג' ההגנה המלכותי ב-1936), חבר במשלחת האווירית הבריטית לניו זילנד ולאוסטרליה ב-1939 ובאותה שנה נציג בריטניה בוועידה להגנת האזור הפאסיפי. עם פרוץ מלחמת העולם השנייה היה בדרגת מרשל אוויר ראשי, המקבילה לדרגת גנרל בן ארבעה כוכבים בצבא היבשה.
מלחמת העולם השנייה

כאשר פרצה המלחמה היה לונגמור בתפקיד האחראי על פיקוד האימונים של ה-RAF. ב-20 במאי 1940 מונה לונגמור למפקד פיקוד המזרח התיכון של ה-RAF. בתקופה זו סיפק ה-RAF סיוע אווירי למערכה במדבר המערבי, והעניק הגנה לנתיבי התעבורה החשובים במזרח התיכון ובתעלת סואץ, השתתף במערכה במזרח אפריקה ובהגנה האווירית בזמן המצור על מלטה. לונגמור נדרש להעביר מטוסים יקרי ערך מבחינתו לתמיכה במעורבות הבריטית במלחמת איטליה - יוון, בחודש אפריל 1941, שהסתיימה בתבוסה ובאסון צבאי. מכיוון שכך, חש כי הוא חייב לקבל תגבורות, במיוחד כאשר עמד בפני האתגר להביס את העיראקים, המסתייעים בסיוע אווירי גרמני, בשלבי הפתיחה של המלחמה האנגלו-עיראקית באפריל 1941, שהחלו בהטלת מצור על בסיס חיל האוויר המלכותי בחבניה, עליו פיקד סגן מרשל אוויר הארי ג'ורג' סמארט. בשלב זה סר חינו מלפני צ'רצ'יל שהורה על פיטוריו ביוני 1941, והחלפתו בארתור טדר. לונגמור שימש מספר חודשים בתפקיד המפקח הכללי של ה-RAF, שכלל פיקוח על שדות התעופה ותקינות המטוסים.
הפרישה ולאחריה

ב-1942 פרש לונגמור על מנת להתמודד בבחירות משנה במחוז גרנת'ם בלינקולנשייר, מטעם המפלגה השמרנית. הוא נכשל בהתמודדות זו. מכיוון שכך פתח עסק פרטי לתובלה ימית, שהשיג חוזי תובלה חשובים כאשר נבנה כוח הפלישה בדרום אנגליה בשנת 1943–1944 לקראת מבצע אוברלורד. בשנת 1943 נקרא שוב לשירות לחודשים מספר, על מנת להשתתף בצוות חשיבה על מבנה ה-RAF בתקופה שלאחר המלחמה. בדצמבר 1943 נהרג בנו, מפקד כנף ריצ'רד מייטלנד לונגמור, כשהתקיף מן האוויר צוללת גרמנית בעת שליווה שיירה במהלך הקרב על האטלנטי. ביוני 1944 פרש סופית משירות.
זיכרונותיו, בשם "From Sea to Sky 1910–1945" ("מהים לשמים 1910–1945") פורסמו בשנת 1946. בין 1954 ל-1957 שימש כסגן יושב ראש ועדת חבר העמים לקברי מלחמה (CWGC). ב-1970 מת בסארי שבאנגליה.
עיטורים וכיבודים

בין היתר, עוטר לונגמור בעיטורים הבאים:
אביר הצלב הגדול של מסדר האמבט.
אות השירות המצוין.